
     Община Момчилград
     Област Кърджали

      Адрес: Момчилград, 6800, ул.„26-ти декември“ № 12, тел. 03631 / 78-41, факс 03631 / 78-49, е-mail: obshtina@momchilgrad.bg


Изх.№…………………/11.03.2026 г. 

ДО
ОБЩИНСКИЯ СЪВЕТ НА ОБЩИНА МОМЧИЛГРАД
ДОКЛАДНА ЗАПИСКА
ОТ
ИЛКНУР КЯЗИМ – КМЕТ НА ОБЩИНА МОМЧИЛГРАД
ОТНОСНО: Приемане на нов учредителен акт на „МБАЛ „Д-р Сергей Ростовцев“ ЕООД – гр. Момчилград;
УВАЖАЕМИ ГОСПОДИН ПРЕДСЕДАТЕЛ,
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,
В изпълнение на изискванията на чл. 31, ал. 4 от Закона за въвеждане на еврото в Република България (ЗВЕРБ) е необходимо превалутиране на капитала на търговските дружества от левове в евро.

Съгласно закона вписаната стойност на капитала в левове се разделя на пълната числова стойност на официалния валутен курс лев – евро на Българската народна банка, а именно 1 евро = 1.95583 лева, като полученият резултат се закръглява съгласно правилата на чл. 13, ал. 1 от ЗВЕРБ.

Капиталът на „МБАЛ „Д-р Сергей Ростовцев“ ЕООД – гр. Момчилград, който преди въвеждането на еврото е бил в размер на 512 000 (петстотин и дванадесет хиляди) лева, след превалутиране възлиза на 261 781.44 евро (двеста шестдесет и една хиляди седемстотин осемдесет и едно евро и четиридесет и четири цента), като стойността е резултат от извършеното закръгляване.

С оглед необходимостта от запазване правата на едноличния собственик на капитала на дружеството, в съответствие с чл. 30 от ЗВЕРБ, както и за постигане на точно съответствие между размера на капитала и броя на дружествените дялове, използване на ясен номинал на дяловете и прилагане на правилата за закръгляване, се предлага корекция на превалутирания по реда на чл. 31, ал. 4 от ЗВЕРБ капитал на дружеството.

Предлага се капиталът на дружеството да бъде изменен от 261 781.44 евро (двеста шестдесет и една хиляди седемстотин осемдесет и едно евро и четиридесет и четири цента) на 261 781 евро (двеста шестдесет и една хиляди седемстотин осемдесет и едно евро), като:
· корекцията (намалението) е в размер на 0.44 евро, което е в рамките на допустимото отклонение до 5 %, предвидено в чл. 32, ал. 5 от ЗВЕРБ. Разликата от 0.44 € (четиридесет и четири евроцента) да бъде отразена като неразпределена печалба.;
· размерът на дела на едноличния собственик на капитала се запазва, като се определя нов размер на един дружествен дял и нов брой дялове, съответстващи на изменения капитал на дружеството.

Предлага се капиталът на дружеството да бъде в размер на 261 781 (двеста шестдесет и една хиляди седемстотин осемдесет и едно) евро, разпределен в 261 781 (двеста шестдесет и една хиляди седемстотин осемдесет и един) дружествени дяла, всеки с номинална стойност 1 (едно) евро.

Всички 261 781 (двеста шестдесет и една хиляди седемстотин осемдесет и един) дружествени дяла, всеки с номинална стойност 1 (едно) евро, представляващи 100 % от капитала на „МБАЛ „Д-р Сергей Ростовцев“ ЕООД, са собственост на Община Момчилград, в качеството ѝ на едноличен собственик на капитала на дружеството.

С оглед отразяване на посочените промени в капитала на дружеството и съобразяване на учредителния акт с изискванията на действащото законодателство е необходимо приемането на нов учредителен акт на „МБАЛ „Д-р Сергей Ростовцев“ ЕООД.

Настоящото решение се предлага с цел привеждане на капитала и учредителния акт на дружеството в съответствие с изискванията на Закона за въвеждане на еврото в Република България, както и за избягване на бъдещи административни и правни затруднения и евентуални откази при вписване на обстоятелства и обявяване на актове по партидата на дружеството в Търговския регистър.
Приемането на нов учредителен акт ще създаде необходимите правни предпоставки за безпрепятствено вписване на промените в Търговския регистър и регистъра на юридическите лица с нестопанска цел към Агенцията по вписванията, както и за привеждане на дружеството в съответствие с изискванията на Закона за въвеждане на еврото в Република България. Предвид гореизложеното предлагам на Общински съвет – Момчилград да гласува следното      




Проекто – решение:
На основание чл. 21, ал. 1, т. 23 от Закона за местното самоуправление и местната администрация, чл. 147, ал. 2 във връзка с чл. 137, ал. 1, т. 1 и чл. 115 от Търговския закон, както и съответните разпоредби на чл. 14 и следващите от Наредба за упражняване правата на собственост на община Момчилград върху общинската част от капитала на търговските дружества и в изпълнение на изискванията на чл. 31, ал. 4 от ЗВЕРБ, Общински съвет – Момчилград 

1. Приема нов учредителен акт на „МБАЛ „Д-р Сергей Ростовцев“ ЕООД – гр. Момчилград, съобразен с изискванията на Закона за въвеждане на еврото в Република България и извършеното превалутиране на капитала на дружеството.
2. Определя капиталът на „МБАЛ „Д-р Сергей Ростовцев“ ЕООД да бъде в размер на 261 781 (двеста шестдесет и една хиляди седемстотин осемдесет и едно) евро, разпределен в 261 781(двеста шестдесет и една хиляди седемстотин осемдесет и един) дружествени дяла, всеки с номинална стойност 1 (едно) евро, които са изцяло собственост на Община Момчилград като едноличен собственик на капитала. Разликата от 0.44 € (четиридесет и четири евроцента/ да бъде отразена като неразпределена печалба.
3. Възлага на управителя на „МБАЛ „Д-р Сергей Ростовцев“ ЕООД да извърши всички необходими правни и фактически действия по обявяване и вписване на приетия нов учредителен акт и произтичащите промени в Търговския регистър и регистъра на юридическите лица с нестопанска цел към Агенцията по вписванията.

